Die Groot Ontbyt Boeke : Graffiti Boeke
Gesorteer volgens: Datum van uitsending
Op my planeet: die beste rympies van Jaco Jacobs
Welkom op 'n planeet propvol pret!
Jaco Jacobs se planeet is 'n vreemde, fantastiese, vrolike plek waar ENIGE iets kan gebeur.
Daar kan wurms met tamatiesous op jou spyskaart wees …
of 'n walvis kan in jou sop beland.
Jy kan uitvind hoe 'n skoonheidskompetisie vir monsters werk …
of die waarheid oor haaie uitvind.
Jy kan ontdek jou boetie is 'n ruimtewese …
jou troetel-dinosourus saam skool toe vat ..
of 'n luislang kan jou ouma insluk!
Daar is deesdae byna nie 'n eisteddfod, kunswedstryd of klaskamer in die land waar Jaco Jacobs se skreeusnaakse, lawwe rympies nie gehoor word nie. Sedert die verskyning van sy eerste rympieboek, Wurms met tamatiesous, in 2005 het 'n hele rits rympies uit sy pen gevloei.
Hierdie reuse-rympieboek bevat van die gewildste verse uit Jaco se bundels wat oor die jare verskyn het, insluitende:
* Wurms met tamatiesous (Alba Bouwerprys, C.P. Hoogenhoutmedalje)
* 'n Brulpadda in my tas
* My boetie dink hy's Batman
* Kougom in my hare
* Op die punt van my tong: 80 tawwe tongknopers
En daar is ook 'n paar SPLINTERNUWE rympies as bonus!
Haai, jy daar -
hou op met staar!
Kom staan bietjie nader en groet.
Mens sal sweer
dis die eerste keer
dat jy iemand met skubbe ontmoet.
Ja, sien is glo,
ek hét drie oë
en my stert is so lank en so breed;
my tentakels is vaal,
maar dis doodnormaal -
dis hoe almal lyk op my planeet!
Agt tydlose klassieke kindersprokies.
Drie Klein Varkies
Elke sprokie word oorvertel vir jong kinders, bevat pragtige illustrasies en beloof ure van eindelose genot.
Hierdie skatkis met stories is gevul met bekoorlike karakters en kleurryke illustrasies, elkeen met 'n verborge boodskap.
Die Groot Boek met Slaaptydstories stel jong kinders bekend aan die lekkerte van lees en sluit agt stories in om van te kies.
Elkeen is ideaal vir saamlees en net die regte lengte vir slaaptyd.
Kuier om die kole
Aletta Lintvelt, Weg Tydskrif
Weg! is een van Suid-Afrika se gewildste reistydskifte - nie net weens hul uitstekende kampwenke en foto‟s van eksotiese bestemmings nie, maar ook weens hul heerlike, betroubare resepte. In Kuier om die kole bring ons Weg! se beste braairesepte en -idees byeen: geregte wat perfek is vir die kampvuur of tuis-braai. Die gewilde foodie en Weg! se kosredakteur Aletta Lintveld het dié tydskrif se lekkerste braairesepte gekies - alles nou in een band byeen. Kuier om die kole is sonder fieterjasies, met heerlike kosidees vir 2019. Hoofstukke bevat idees vir: die braairooster; potjiekos; bykosse en slaaie; en brode en braaibroodjies.
Nostalgiese Pretoria / Nostalgic Pretoria
Friedel Hansen se fotoboek, Ou Pretoria (2016) is baie goed ontvang en dit het baie goed verkoop.
Nostalgiese Pretoria is egter in baie opsigte anders: Groter en met ŉ wye reeks onderwerpe. Daar is 474 swart-en-wit foto's in die boek en dit gee ŉ baie omvattende blik op die geskiedenis van Pretoria: die ontwikkeling van Kerkplein, nuwe geboue, die strate, bekende plekke, reënstorms, die Apies, Wonderboompoort, die voorstede, bekende mense, Meintjeskop, die kerk op Kerkplein, ander kerke, skole, Pretoria se konsentrasiekampe, die ontwikkeling van lugvaart, begrafnisse, militêre parades op Kerkplein, die eerste All Black Haka in Pretoria in 1928, bekende hofsake … en verskeie ander items.
Daar is verskeie foto's van die oprigting van die Uniegebou, die Reserwebank en die Voortrekker Monument.
Nostalgiese Pretoria / Nostalgic Pretoria is ook ŉ argief in die kleine, vol van ŉ ryk geskiedenis van vervloë dae.
258 bladsye, 474 swart-en-wit foto's, sagteband, volkleuromslag. Teks deurgaans in Afrikaans en Engels.